laion/Wikipedia-Exotic huggingface dataset:
יחסי ארצות הברית – קיריבטי

יחסי ארצות הברית–קיריבטי הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה של קיריבטי. לאחר הכרזת עצמאותה ב-1979, חתמה קיריבטי על הסכם ידידות עם ארצות הברית. מחלקת המדינה של ארצות הברית מאפיינת את יחסי ארצות הברית-קיריבטי כ"מצוינים ", נכון לשנת 2009.  היחסים הדיפלומטיים נערכים על ידי שגריר "איי-קירבטי" לארצות הברית.  לארצות הברית אין מבנים קונסולריים או דיפלומטיים במדינה.  קציני שגרירות ארצות הברית בסובה, פיג'י, מוסמכים במקביל לקיריבטי ומבקרים מדי פעם  חיל השלום האמריקאי, סוכנות פדרלית עצמאית של ארצות הברית, מחזיקה בתוכנית בקיריבטי מאז 1967. עם זאת, חיל השלום הודיעה על כוונתה לנטוש את קיריבטי בנובמבר 2008 אחרי 35 שנים של עבודה בארץ. מייקל קופמן, מנהל חיל הים של קיריבטי, ציין כי שירות האוויר המבוטל והבלתי-שגרתי במדינה הוא הסיבה העיקרית לעזיבת חיל השלום את קיריבטי. שגרירת ארצות הברית בקיריבטי היא ג'ודית' בת' קפקין. השגרירות האמריקאית האחראית על קיריבטי ממוקמת בסובה, הרפובליקה של איי פיג'י. יחסי החוץ של ארצות הברית יחסי אוסטרליה-ארצות הברית מדיה וקבצים בנושא יחסי ארצות הברית – קיריבטי בוויקישיתוף ההיסטוריה של יחסי ארצות הברית–קיריבטי Bureau of East Asian and Pacific Affairs (במאי 2009), "Background Note: Kiribati", United States Department of State website, נבדק ב-2009-08-06, Relations between Kiribati and the United States are excellent. {{citation}}: (עזרה) Bataua, Batiri (3 יולי 2008). "Peace Corps To Quit Kiribati". Pacific Magazine. נבדק ב-2 יולי 2008. {{cite news}}: (עזרה)
הבחירות הכלליות בגרינלנד 1999

הבחירות הכלליות נערכו בגרינלנד ב-16 בפברואר 1999. סיומוט נותרה המפלגה הגדולה ביותר בפרלמנט, וזכתה ב-11 מתוך 31 המושבים. 31 חברי הפרלמנט נבחרו בשיטה היחסית על פי מחוזות בחירה. ערך זה הוא קצרמר בנושא בחירות ובנושא גרינלנד. אתם מוזמנים לתרום לוויקיפדיה ולהרחיב אותו.
איזבלה וידוביץ'

איזבלה וידוביץ' (באנגלית: Izabela Vidovic; נולדה ב-27 במאי 2001) היא שחקנית קולנוע וטלוויזיה אמריקאית. מוכרת בשל תפקידה בסרטים "בחזית" ו-"פלא" בתפקיד ויה פולמן. וידוביץ' נולדה בשיקגו שבאילינוי שבארצות הברית, להורים ממוצא קרואטי ובוסני. אמה אליזבתה (לבית באסיץ') היא קולנוענית, שחקנית וסופרת. וידוביץ' דוברת גם קרואטית. איזבלה החלה להופיע כבר בגיל 7 בהפקות התיאטרון של מרי פופינס, קאמפ רוק ואנני. לאחר מכן היא עברה אל הקולנוע וסדרות הטלוויזיה בשנת 2011. בשנת 2011 שיחקה בתפקידי אורח בסדרות "מחשבות פליליות", "קונאן" ו-"לגדל את הופ". ושיחקה בסרט הטלוויזיה "מעט במשותף". בשנת 2012 שיחקה בתפקיד אורח בסדרות "החוק של הארייט", "ערים כל הלילה", וגילמה את הילדה רובין פטרסון בסדרה "Deadtime Stories" אשר שודרה בניקלודיאון. כמו כן, שיחקה בסרט הקולנוע "תמצא אותי", ובסרטי הטלוויזיה "אח קטן", ו-"עזרה לחגים". בשנת 2013 שיחקה בסרט האקשן "בחזית" את בתו של ג'ייסון סטיית'האם. בשנת 2014 גילמה את שרלוט בסדרת המדע הבדיוני של The CW "המאה" למשך 2 פרקים. והתארחה בסדרה "בונז". שיחקה בתפקיד משני בסיטקום "רווק פלוס ילד" של רשת NBC. בשנת 2015 שיחקה גם בעונתה השנייה. באותה שנה שיחקה במיני סדרה "Halo: The Fall of Reach" שמבוסס על נובלה באותו שם שחיבר אריק נילונד. וכן, החלה לגלם את דמותה של טיילור שאו בסדרת הדרמה "משפחת פוסטר" החל מהעונה השלישית עד לעונה החמישית ב-2018. בשנת 2017 שיחקה בתפקיד אורח בסדרת הטלוויזיה "סופרגירל" בתור קארה הצעירה. שיחקה בסרט הקולנוע "פלא" את דמותה של ויה פולמן, אחותו של אוגי. בשנת 2018 שיחקה בעונה הרביעית של הסדרה "איי זומבי" בתפקיד איזבל. בשנת 2019 החלה לשחק דמות ראשית בסדרה "ורוניקה מארס" שעלתה בעונה רביעית מאוחרת ברשת הולו. איזבלה וידוביץ', ברשת החברתית אקס (טוויטר) איזבלה וידוביץ', ברשת החברתית אינסטגרם איזבלה וידוביץ', במסד הנתונים הקולנועיים IMDb (באנגלית)
הבחירות הכלליות בגרינלנד 1995

בבחירות הכלליות שנערכו בגרינלנד ב-4 במרץ 1995, שמרו הסוציאל-דמוקרטים שפעלו במפלגת סיומוט על מעמדם כמפלגה הגדולה ביותר בפרלמנט, לאחר שהמפלגה זכתה ב-12 מתוך 31 המושבים. 31 חברי הפרלמנט נבחרו בשיטה היחסית על פי מחוזות בחירה. ערך זה הוא קצרמר בנושא בחירות ובנושא גרינלנד. אתם מוזמנים לתרום לוויקיפדיה ולהרחיב אותו.
Venus (שיר של ליידי גאגא)

"Venus" (בעברית: "נוגה") הוא סינגל שיווקי שהוקלט על ידי זמרת הפופ האמריקאית ליידי גאגא. השיר יצא לאור ב-27 באוקטובר 2013, כסינגל השיווקי הראשון מתוך אלבומה השלישי, Artpop. במקור, תוכנן השיר לצאת כסינגל השני מתוך האלבום כשקודמו היה "Applause", אך לאחר שקהל המעריצים ומבקריה של הזמרת העדיפו את "Do What U Want", כסינגל השני מתוך האלבום, יצא השיר הזה כסינגל השיווקי הראשון מתוכו. עם יציאתו, קיבל השיר ביקורות מעורבות מצד מבקרי המוזיקה. הם כינו את השיר כ-"קליט", אבל הפנו כלפיו רגשות מעורבים בשל התוכן הלירי שלו, והעדיפו את, "Do What U Want". בתור סינגל שיווקי זכה השיר להצלחה רבה בעולם, ובשיאו נכנס אל המקום ה-32 במצעד הבילבורד הוט 100, ה-76 במצעד הסינגלים הבריטי, ה-19 במצעד קנדה הוט 100, וה-1 במצעד הספרדי. השיר נכתב על ידי ליידי גאגא, דיג'יי שאדו, איגו לקלר, דינו זייס, ניק מונסון וסאן ר, והופק על ידי גאגא, ניק מונסון ומדיאון. השיר הוא בסגנון הסינת'-פופ והדאנס-פופ, והוא מכיל דגימה משירם של זומבי זומבי "Rocket Number 9", שנכלל באלבום, Interstellar Low Ways. בעטיפת השיר ניתן לראות את גאגא, כששיערה צבוע בבלונד, ועקרב הולך על פרצופה. עטיפת האודיו שהעלתה גאגא לערוץ היוטיוב שלה, הציגה אותה באופן קצת שונה, כשהיא צבועה בכל צבעי הקשת, והעקרב בפוזיציה אחרת מעטיפת השיר. בשל ההחלטה להוציא את השיר כסינגל שיווקי ראשון מתוך האלבום, הוחלט שלא לצלם לו גם ווידאו קליפ נלווה. במקום זאת, העלתה גאגא אודיו לערוץ ה-Vevo שלה, המציג אותה בעטיפתו השנייה של השיר. האודיו זכה לפופולריות רבה, ונכון לנובמבר 2017, מונה הצפיות שלו עומד על כ-20 מיליון צפיות. השיר זכה להצלחה רבה בעולם, והצליח לכבוש בשיאו את פסגת המצעד הספרדי, וההונגרי. מידע על הסינגל "Venus" באתר מיוזיק בריינז סרטון השיר "Venus" באתר יוטיוב מידע על הרצועה "Venus" באתר ספוטיפיי הקלטת השיר Venus באתר יוטיוב "Lady Gaga Chart History". Billboard. נבדק ב-2017-11-30. Official Charts Company, www.officialcharts.com (באנגלית) "Lady Gaga Chart History". Billboard. נבדק ב-2017-11-30. Steffen Hung, spanishcharts.com - Lady GaGa - Venus, www.spanishcharts.com Venus - Lady Gaga | Songs, Reviews, Credits | AllMusic, AllMusic Sun Ra And His Myth Science Arkestra* - Interstellar Low Ways, Discogs (באנגלית) "Lady Gaga – Venus (2013)". New Music United (באנגלית אמריקאית). 2013-10-28. נבדק ב-2017-11-30. LadyGagaVEVO (2013-10-27), Lady Gaga - Venus (Audio), נבדק ב-2017-11-30 lightmedia.hu, Single (track) Top 40 lista - Hivatalos magyar slágerlisták, zene.slagerlistak.hu Lady Gaga | JWT $52m/20 shows | Receipts |, ATRL (באנגלית)
ויקיפדיה המראטהית

ויקיפדיה המראטהית (במראטהית: मराठी विकिपीडिया) היא הגרסה בשפה המראטהית של ויקיפדיה, אנציקלופדיה אינטרנטית חופשית. ויקיפדיה זו הושקה ב-1 במרץ 2003. הפרויקט הוא אחד מהוויקיפדיות המובילות מבין ויקיפדיות בשפות דרום אסיאתיות במספר מדדים שונים לבקרת איכות. נכון ל-22 בספטמבר 2024 ישנם בוויקיפדיה המראטהית 97,960 ערכים, ו-165,522 משתמשים רשומים שמתוכם 181 פעילים. ויקיפדיה בשפה המראטהית זמינה באתר המיזם של ויקיפדיה, wikipedia.org, החל מ-1 במאי 2003. הערכים הראשונים בוויקיפדיה המראטהית היו 'וסנט פנצ'אמי' (פסטיבל אביב הינדואיסטי) ו-'אודומבר' (פואמה הנכתבה על ידי המשורר ההודי בלקאבי), שניהם נכתבו ב-2 במאי 2003. צמיחתה של ויקיפדיה בשפה המראטהית החלה לצבור תאוצה החל משנת 2006. ב-13 בינואר 2006 בוויקיפדיה המראטהית היו 1,500 ערכים. העיתון היומי המראטהי 'Maharashtra Times' היה הראשון לסקר ולהמליץ על ויקיפדיה בשפה המראטהית ב-27 ביולי 2006. ב-27 בפברואר 2014 הגיעה ויקיפדיה המראטהית ל-40,000 ערכים. נכון ל-30 בנובמבר 2017, בוויקיפדיה המראטהית: 49,278 ערכים, 80,705 משתמשים רשומים שמתוכם 212 הם פעילים ומהם 9 מפעילי מערכת. ויקיפדיה זו מדורגת במקום ה-84 בגודלה מבין הויקיפדיות בשפות השונות. ארץ המקור של כ-77.6% מהקוראים בוויקיפדיה המראטהית היא הודו, של 16.8% היא ארצות הברית, 3.1% גרמניה, 1.1% צרפת ו-1.4% מארצות אחרות. כל גופן יוניקוד מראטהי מותר לשימוש בוויקיפדיה המראטהית. חלק מהעורכים משתמשים במקלדת הודית. מרבית העורכים משתמשים בשירות תעתיק פונטי של גוגל או בממיר השפות האוניברסלי הקיים בוויקיפדיה המראטהית. דוכן של ויקיפדיה המראטהית בכנס טכנולוגיה במומבאי כרזה של ויקיפדיה המראטהית בכנס ויקיפדיה בהודו אתר האינטרנט הרשמי של ויקיפדיה המראטהית (במראטהית) ויקיפדיה המראטהית, ברשת החברתית פייסבוק "Maharashtra Times". archive.is. 2012-07-10. נבדק ב-2017-11-30. Wikimedia News - Meta, meta.wikimedia.org (באנגלית) List of Wikipedias - Meta, meta.wikimedia.org (באנגלית) Wikimedia Traffic Analysis Report - Page Views Per Wikipedia Language - Breakdown, stats.wikimedia.org (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הר בול

הר בול(באנגלית: Mount Ball) הוא הר בהרי קו פרשת המים של אמריקה, בגבול בין הפארק הלאומי באנף לבין הפארק הלאומי קוטניי (על הגבול בין פרובינציית אלברטה ופרובינציית קולומביה הבריטית) שבקנדה. ההר הוא חלק מרכס בול, שבהרי הרוקי הקנדיים. גובהו של ההר 3,294 מטרים, והוא ההר ה-66 בגובהו באלברטה. שמו של ההר ניתן לו על ידי ג'יימס הקטור בשנת 1858 והוא נקרא על שם ג'ון בול, שכיהן כסגן שר המושבות הבריטי בין השנים 1855–1857, והיה הפוליטיקאי וחוקר הטבע שהשיג את המימון למשלחת פאליסר (על שמו נקראים גם רכס בול ומעבר בול). השם אומץ רשמית ב-9 בספטמבר 1924, בהתבסס על מפת צפון אמריקה שפרסם ג'ון פאליסר בשנת 1863.  הראשון שטיפס על ההר היה ג'י. די פאטרסון (J.D. Patterson), בהדרכתם של כריסטיאן והאנס קאופמן (Christian & Hans Kaufmann), בשנת 1904. אתר השמות הרשמי של ממשלת קולומביה הבריטית הר בול באתר peakfinder הר בול באתר peakware מידע על הר בול מפות ותמונות של הר בול תחזית מזג אוויר עדכנית עבור הר בול מידע גאוגרפי רשימת הרי אלברטה לפי גובהם מקורם של שמות האתרים באלברטה, עמ' 14 ההיסטוריה של הר בול מידע על הר בול שם רשמי
מעבר סימפסון

מעבר סימפסון (באנגלית: Simpson Pass), הוא מעבר הרים  בגובה 2,107 מטרים, ברכס בול, על הגבול בין פרובינציית אלברטה ופרובינציית קולומביה הבריטית בקנדה. מעבר סימפסון, כמו גם נהר סימפסון, נקראים על שם סר ג'ורג' סימפסון (אנ'), שהיה הראשון שחקר את האזור בשנת 1841. בצד קולומביה הבריטית של המעבר, בשטח הפארק הפרובינציאלי הר אסיניבוין, זורם נהר צפון סימפסון המתנקז לנהר סימפסון אשר בתורו זורם לנהר קוטניי הזורם לנהר קולומביה. בצד אלברטה של המעבר (בשטח הפארק הלאומי באנף) זורם נהר הילי הנשפך אל נהר בואו, הנשפך בתורו על נהר ססקצ'ואן, אשר זורם אל מערכת אגם ויניפג, ולבסוף למפרץ הדסון. בשטח מעבר ההרים נמצא אגם קטן בשם קערת הפונץ' של הוועדה (Committee's Punch Bowl), המתנקז לשני עברי המעבר. המעבר באתר ממשלת קולומביה הבריטית תצלום לוויין של מעבר סימפסון תצלומים היסטוריים של מעבר סימפסון וידאו של סקי דרך מעבר סימפסון מידע גאוגרפי
שירות קריאת הסעה

שירות הסעה לפי קריאה (באנגלית: Ride hailing service) הוא שירות בו נעשה שימוש בפלטפורמות דיגיטליות על מנת לחבר בין נוסע לנהג מקומי המבצע הסעות באמצעות רכב. במקומות רבים בעולם, שירותים אלה אינם כפופים לרגולציה החלה על מוניות המורשות לאסוף נוסעים ברחוב, ובכך מספקים אלטרנטיבה למוניות אלה. במקומות אלה, לשירותי ההסעה לפי הקריאה השפעה גדולה, ושנויה במחלוקת, על דפוסי השימוש במוניות בפרט, ועל התחבורה ושוק העבודה בכלל. במקומות אלה, שירותי ההסעה לפי קריאה הם דוגמה מובהקת ומוקדמת של כלכלת הפלטפורמה ("כלכלת החלטורה"). במקומות אחרים, ובכלל זה בישראל, השירותים האלה נחשבים מבחינה חוקית לשירותי מוניות לכל דבר וחלה עליהם אותה רגולציה כמו על מוניות. במקרה זה, השירותים מספקים נוחות לעומת שירותים קיימים של קריאה למונית ברחוב או באמצעות הטלפון, אבל ההשפעות שלהם משמעותיות פחות. לשימוש בפלטפורמה דיגיטלית לתיאום הנסיעה מספקת נוחות ומידה של ביטחון הן לנוסע והן לנהג. לשניהם יש מידע על הזהות זה של זה, גישה לדירוג שלהם שנקבע על ידי נוסעים/נהגים אחרים, ויכולת לסרב לנסיעות אם אינם מרוצים מזהות הנהג או דירוגו. הנוסע יכול בדרך כלל לעקוב אחרי הנהג מרגע תיאום הנסיעה ועד למפגש ביניהם. במקרים רבים שיטת התשלום והוצאת הקבלה נוחות יותר. ההשלכות המשמעותיות של השירותים האלה היא כאשר הם אינם נחשבים למוניות ואינם כפופים לאותה רגולציה, ומאפשרים לכל נהג להצטרף לשירות ולספק נסיעות בכל רכב. במקומות אלה, השירותים פתחו שוק תעסוקה חדש לנהגים שאינם מורשים לנהוג במונית רגילה. רבים מהנהגים רואים בשירות עבודה המספקת "משרה גמישה עם מידה רבה יותר של עצמאות". תוספת הנהגים והמכוניות משמעותה שירות טוב יותר, במקרים רבים זול יותר לנוסעים, ביחס למוניות המסורתיות. יחד עם זאת, ובדומה לענפים אחרים כלכלת הפלטפורמה, רבים רואים יחסי ניצול בין ענקיות הטכנולוגיה שמופעילות את הפלטפורמות לבין הנהגים. הנהגים אינם נהנים מיחסי עובד-מעביד עם החברה; הם אחראים לכל ההוצאות על הרכב, אבל אין להם שליטה על תמחור הנסיעות שנעשה על ידי הפלטפורה, ועל כמות הנסיעות שהם מקבלים; נהגים יכולים להיות מוסרים מהפלטפורמה באופן חד-צדדי; וכו'. מבחינה ציבורית, מחקרים רבים מראים שהזמינות, הנוחות והתמחור הנוח של שירותים כמו "אובר" ו"ליפט" משכו נוסעים מאוטובוסים, רכבות תחתיות והליכה, והביאו להגדלת הכמות הכללית של הנהיגה ושל העומס בכבישים בארצות הברית. חברות מוניות רבות ברחבי העולם הביעו את התנגדותם לכניסת השירות לערים והאזורים אשר בהם הייתה להם בלעדיות עד היום בטענה כי חברות שירות קריאת הסעה פועלות באופן בלתי חוקי. בעקבות כך, במדינות וערים מסוימות ברחבי העולם התקבלו כללים ותקנות שונים המסדירים ספציפית את הפעילות של חברות שירות קריאת כלי רכב, ובתחומי שיפוט מסוימים בעולם אף הוחלט שהפעילות של חברות שירות קריאת הסעה בלתי חוקית לחלוטין. קיימים שירותים רבים של שירותי קריאת הסעה, בהם בין היתר אובר, ליפט, דידי, Via, אולה, Gett ויאנדקס. טקסי. "The gig-economy: Uber good or Uber bad?". canadianlabour.ca. 12 במאי 2015. אורכב מ-המקור ב-2015-09-12. נבדק ב-2017-11-30. {{cite web}}: (עזרה) ג'ורנל, וול סטריט (2020-02-17). "קץ האוטופיה של אובר: כך התנפצו ההבטחות להפחתת העומס בכבישים". Globes. נבדק ב-2021-07-23. Alex Goldmark (8 באוגוסט 2013). "In California, They're Not Taxis, They're 'Transportation Network Companies'". Transportation Nation. {{cite web}}: (עזרה)
מעבר סינקלר

מעבר סינקלר (באנגלית: Sinclair Pass) הוא מעבר הרים גבוה בשטח הפארק הלאומי קוטניי. גובהו של מעבר ההרים 1,486 מטרים. המעבר נמצא בין נהר קולומביה לנהר קוטניי צפונית מזרחית למעיינות החמים רדיום בפרובינציית קולומביה הבריטית שבקנדה. המעבר נקרא על שם ג'יימס סינקלר, סוחר פרווה מהתיישבות נהר רד (באזור ויניפג של ימינו), אשר גילה את המעבר בשנת 1841 עת שהוביל משלחת של 121 אנשים מ-23 משפחות מטיסים. המשלחת נשכרה על ידי החברה החקלאית מפרץ פיוג'יט, במטרה להתיישב ליד מצודת ניסקוואלי שבמדינת וושינגטון של ימינו. וזאת במטרה להשתלט על הגדה הצפונית של נהר קולומביה במטרה להפכו לשטח של הממלכה המאוחדת במסגרת סכסוך הגבולות של אורגון. אתר השמות הרשמי של ממשלת קולומביה הבריטית ההיסטוריה של אזור קוטניי תיאור המעבר ההיסטוריה של אזור קוטניי באתר פארקי קנדה הביוגרפיה של ג'יימס סינקלר
הבחירות הכלליות בגרינלנד 1991

הבחירות הכלליות נערכו בגרינלנד ב-5 במרץ 1991. סיומוט הפכה להיות המפלגה הגדולה ביותר בפרלמנט, וזכתה ב-11 מתוך 27 המושבים. 27 חברי הפרלמנט נבחרו בשיטה היחסית על פי מחוזות בחירה. ערך זה הוא קצרמר בנושא בחירות ובנושא גרינלנד. אתם מוזמנים לתרום לוויקיפדיה ולהרחיב אותו.
Government Hooker

"Government Hooker" (בעברית: "יצאנית הממשל") הוא שיר שהוקלט על ידי זמרת הפופ האמריקאית ליידי גאגא, מתוך אלבום האולפן השלישי שלה, Born This Way. השיר פורסם ב-23 במאי 2011, ביחד עם האלבום. הוא עוסק ביחסים שהתקיימו-לכאורה בין השחקנית מרילין מונרו לנשיא ארצות הברית ג'ון פ. קנדי. אף כי מעולם לא יצא כסינגל, השיר הצליח להגיע אל המקום ה-15 במצעד שבקוריאה הדרומית, וה-16 במצעד שירי הדאנס/אלקטרוני שבארצות הברית. את השיר כתבו ליידי גאגא, פרננדו גאריבאי ופול בלייר, והוא הופק על ידי גאגא, דיג'יי שאדו, די ג'יי סנייק וגאריבאי גם כן. השיר הוא בסגנון הסינת'פופ, בדומה לרוב השירים מתוך האלבום. כמו כן, צבר השיר למעלה מ-15 מיליון השמעות בספוטיפיי. גאגא ביצעה את השיר בחגיגות העשור של קרן קלינטון בהוליווד בול בלוס אנג'לס, קליפורניה. עם השיר הופיעה גאגא גם בטקס פרסי הווידאו-קליפים של MTV, ב-18 באוגוסט 2011. השיר נכלל ברשימת השירים של סיבוב ההופעות השלישי של גאגא, "The Born This Way Ball". השיר בוצע כשיר השני ברשימת הסטטיסטים, אחרי "(Highway Unicorn (Road to Love", אשר פתח את המופע. סצנה בולטת מתוך סיבוב ההופעות הייתה כאשר, באחד מן המופעים שלפה גאגא אקדח, ירתה ברגל של אחד מן הרקדנים, והחלה לשיר את השיר. מידע על היצירה "Government Hooker" באתר מיוזיק בריינז סרטון השיר "Government Hooker" באתר יוטיוב GAON DIGITAL CHART | gaon music chart, ‏2013-12-03 Lady Gaga, Billboard "Born This Way". Rolling Stone. נבדק ב-2017-11-30. Government Hooker, נבדק ב-2020-04-02 "Bono, Gaga, Chesney perform in Bill Clinton's honor". USATODAY.COM. נבדק ב-2017-11-30. "Lady Gaga, Bono Rock For Clinton Foundation". Rolling Stone. נבדק ב-2017-11-30. "Lady Gaga's MTV 'VMA' Promo to Air During 'Jersey Shore'". The Hollywood Reporter (באנגלית). נבדק ב-2017-11-30. "Lady Gaga Debuts Born This Way Ball in South Korea". Rolling Stone. נבדק ב-2017-11-30.
Speechless (שיר של ליידי גאגא)

"Speechless" (בעברית: "ללא מילים") הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם צאתו של המיני-אלבום. השיר נכתב על ידי גאגא, במטרה לשכנע את אביה ג'וזף ג'רמנוטה, לעבור ניתוח לב פתוח, כדי לתקן את שסתום אבי העורקים שלו, ותזכורת למעריציה הצעירים יותר להעריך את הוריהם. על פי גאגא, השיר מתאר פחד מהמוות. השיר הצליח להגיע בשיאו אל המקום ה-94 במצעד הבילבורד הוט 100, ה-67 במצעד קנדה הוט 100, וה-88 במצעד הסינגלים הבריטי. את השיר כתבה גאגא לבדה, והוא הופק על ידה ועל ידי רון פייר. על השיר אמרה גאגא כי: ובכן, לאבי הייתה מחלת לב במשך 15 שנים. הייתה לו בעיה בשסתום אבי העורקים וגופו שאב רק שליש מכמות הדם שצריך היה לקבל אדם בכל יום. הוא סירב לעבור ניתוח לב פתוח ואמר לי ולאמי שייתן לחייו "לעשות את שלהם". נכנסתי לסטודיו וכתבתי את השיר. אבי נהג לקרוא לי אחרי שהיה שותה משקאות אלכוהול משכרים ואני הייתי דוממת, לא היה לי מה להגיד. חששתי שאאבד אותו לתמיד. כתבתי את השיר בתור בקשה לאבי. גאגא הופיעה עם השיר בטקס פרסי גראמי ה-52, טקס פרסי המוזיקה האמריקאית ה-37 וטקס פרסי רויאל וראייטי באותה השנה. בנוסף, הופיעה גאגא עם השיר גם בסיבוב ההופעות השני שלה, "The Monster Ball Tour", ובשאר סיבובי ההופעות שלה. בנוסף לכך, הופיעה גאגא עם השיר בטקס "VEVO Launch Event", שנערך בשנת 2009. בהופעה נראתה גאגא כשתסרוקתה בצורת פפיון, העשוי משיערה. ההופעה מתחילה כאשר אורות בצבע סגול מאירים את הבמה, תוך שניתן לרואת את גאגא מנגנת בפסנתר. ההופעה הפכה במהרה לוויראלית, ונכון לנובמבר 2019, מונה הצפיות שלה עומד על כ-32 מיליון צפיות. השיר זכה להצלחה נאה, ואף ללא היותו כסינגל הצליח להגיע אל המקום ה-94 במצעד הבילבורד הוט 100. מידע על היצירה "Speechless" באתר מיוזיק בריינז מידע על השיר "Speechless" באתר AllMusic סרטון השיר "Speechless" באתר יוטיוב "Lady Gaga Says She Wrote 'Speechless' As 'Plea' To Father". MTV News (באנגלית). נבדק ב-2017-11-30. Official Charts Company, www.officialcharts.com (באנגלית) "Lady Gaga Chart History". Billboard. נבדק ב-2017-11-30. Speechless - Lady Gaga | Song Info | AllMusic, AllMusic LadyGagaVEVO (2009-12-25), Lady Gaga - Speechless (Live At The VEVO Launch Event), נבדק ב-2017-11-30 "Lady Gaga Chart History". Billboard. נבדק ב-2017-11-30. Gold & Platinum, RIAA (באנגלית)
ברכה שאינה צריכה

ברכה שאינה צריכה הוא כינוי לאיסור לפעול במכוון ליצור מצב בו יש לברך ברכה שהיה ניתן שלא לברכה. דוגמה לכך היא אדם שבירך על מאכל מסוים והתכוון בפירוש שלא לפטור מאכל אחר שברכתו שווה, ומחמת כן נתחייב לברך שנית. דוגמה נוספת היא אדם שבכוונה בירך ברכה אחרונה כדי שיזדקק לברך שוב ברכות על המזון שאוכל. בחז"ל, שימש הביטוי במשמעות "ברכה לבטלה", אולם בימינו מוענקת משמעות שונה לכל אחד מן הביטויים. ההסבר הניתן להלכה הוא שהברכה יקרה ומקודשת ביהדות, כאשר נאמרת לצורך מטרתה להוסיף ברכה בעולם, אך כשהיא נאמרת שלא לצורך, היא נעשית דבר קל שאין מכירים בערכו ופוגעת במעמד הברכות כולן. איסור זה נלמד כחלק מאיסור ברכה לבטלה אך מוגדר כקל יותר, ועל כן במקרים מסוימים ניתן יהיה להקל בדין זה למשל כשרוצה אדם לברך ברכות כדי להשלים למאה ברכות (בתנאים מסוימים), וכן במקרה שישנו ספק בהלכה, האם ישנו חיוב ברכה, יכול לגרום להתחייב בברכה להינצל מהספק. מקור דין זה הוא מדברי התלמוד שאמרו שבזמן שכהן גדול היה קורא לפני העם ביום כיפור הוא היה קורא בחומש ויקרא בפרשת 'אחרי מות', ו"אך בעשור" שבפרשת אמור. את מה שהיה קורא "ובעשור לחודש השביעי" מחומש הפקודים - חומש במדבר, הוא היה קורא בעל פה. בטעם הדבר שאינו מביא ספר תורה אחר וקורא, תירצו שם: ”רב הונא בר יהודה אמר משום פגמו של ראשון, וריש לקיש אמר משום ברכה שאינה צריכה”. הרב אליעזר מלמד‏, ברכה שאינה צריכה, באתר פניני הלכה הערך "ברכה שאינה צריכה", במיקרופדיה תלמודית, באתר ויקישיבה לפרשנות אחרת, ראה מהדורת הרב קאפח למשנה תורה, הלכות תפילה לדוגמה וברכת כהנים, פרק ז, הלכה טז. https://www.etzion.org.il/he/לג-ברכה-שאינה-צריכה ראו להלן בקישורים חיצוניים בשיעורו של הרב אליעזר מלמד. ביאור הלכה סימן כה ה ד"ה וטוב. תלמוד בבלי, מסכת יומא, דף ע', עמוד א'
Rehab

Rehab היא מילה באנגלית שפירושה "גמילה". האם התכוונתם ל... Rehab (שיר של ריהאנה) – שיר של הזמרת ריהאנה. Rehab (שיר של איימי ויינהאוס) – שיר של הזמרת-יוצרת איימי ויינהאוס.
כריש ראש-שור מצויץ

כריש ראש-שור מצויץ (שם מדעי: Heterodontus galeatus) הוא מין של דג סחוס מסדרת ההטרודונטאים החי במימי מזרח אוסטרליה. אורכו של הכריש 1.2–1.5 מ' והוא בעל צבע כתום-חום עם גבות מוגבהות מעל העיניים שצבעם כהה והן עוזרות להבדיל איתו ממיני כרישים אחרים. הוא בעל ראש גדול וסנפירים דמויי-גפיים העוזרים לו להלך על קרקעית הים. יש לו 2 סנפירים גביים ו-3 זוגות סנפירי-גפיים והזנב צר וקטן. פיו של הכריש מורכב משיניים בולטות העוזרות לו לגרד החוצה יצורים קטנים מהסלעים וה בולטות החוצה מפיו. במראו דומה כרי זה לכריש מפרץ ג'קסון החי באותו אזור. למעשה כריש הוא אחד מטורפי הביצים העיקריים של כריש מפרץ ג'קסון. הכריש חי סביב שוניות אלמוגים, כרי אצות ועשבי ים סביב חופי אוסטרליה ונצפה עד לצפון טסמניה. הכריש פעיל בלילות אז הוא צד חסרי חוליות, לרבות קיפודי ים שונים ודגים קטנים. הוא מרסק את הטרף עם מלתעותיו הכבדות המוזרות. מדיה וקבצים בנושא כריש ראש-שור מצויץ בוויקישיתוף כריש ראש-שור מצויץ, באתר ITIS (באנגלית) כריש ראש-שור מצויץ, באתר NCBI (באנגלית) כריש ראש-שור מצויץ, באתר Animal Diversity Web (באנגלית) כריש ראש-שור מצויץ, באתר FishBase (באנגלית) כריש ראש-שור מצויץ, באתר GBIF (באנגלית) כריש ראש-שור מצויץ באתר הרשימה האדומה של IUCN
לאוניד חצ'יאן

לאוניד גנריקוביץ' חצ'יאן (ארמנית: Լեոնիդ Գենրիխովիչ Խաչիյան; רוסית: Леонид Генрихович Хачиян; אנגלית: Leonid Genrikhovich Khachiyan); 3 במאי 1952 - 29 באפריל 2005) היה מתמטיקאי סובייטי ממוצא ארמני. חצ'יאן מוכר כמי שפיתח את אלגוריתם האליפסואיד לפתרון בעיות תכנון ליניארי, אשר היה לאלגוריתם הראשון שעושה זאת בזמן ריצה פולינומי. אף על פי שהאלגוריתם איננו מיושם בפועל כיוון שדרגתו הפולינומית גבוהה, הוא נחשב לפריצת דרך משמעותית בתחום התאוריה. חצ'יאן נולד בסנקט פטרבורג ועבר עם משפחתו למוסקבה בגיל 9. הוא סיים דוקטורט במתמטיקה חישובית ב-1978. בשנת 1979 פיתח את אלגוריתם האליפסואיד, ובשנת 1982 זכה בפרס פולקרסון על מאמרים בתחום המתמטיקה הבדידה. ב-1989 עבר להתגורר בארצות הברית. החל מ-1990 שימש חצ'יאן כפרופסור באוניברסיטת ראטגרס שבניו ג'רזי. ב-2000 התאזרח כאמריקאי. ב-1985 נישא לאולגה פיסצ'יקובה ריינברגולהם שתי בנות. לאוניד חצ'יאן, באתר פרויקט הגנאלוגיה במתמטיקה לאוניד חצ'יאן, באתר dblp לאוניד חצ'יאן באתר dblp ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.